Jn nomine Dominj amen. Anno a natiuitate Eiusdem millesimo quadringentesimo quinquagesimo quarto, jndiccione 2:a, xxv die mensis Februarij, hora viii uel quasi, pontificatus sanctissimi in Christo patris et dominj nostri, domini Nicolai, diuina prouidencia pape quinti anno octauo venerandus ac discretus vir dominus Birgerus, vtriusque iuris doctor eximius, prepositus Vpsalensis et canonicus Aboensis jn loco capitulari cathedralis ecclesie Strengenensis in mei notarii publici testiumque infrascriptorum presencia constitutus produxit in medium, ostendit et ad manus meas legendum tradidit quoddam instrumentum, formam iuramenti militum, Vpsalie anno et die infrascriptis creatorum in se continens in hac forma: Jn nomine Domini amen. Anno a natiuitate (etc. Se n. 499). Post quas quidem produccionem, ostensionem, tradicionemve, atque diligentem mei eiusdem examinacionem, requisiuit me idem venerandus dominus prepositus supradictus nomine suo et capitulj ecclesie Aboensis, quatenus sibi super hac forma iuramenti vnum vel plura conficerem instrumentum publicum seu publica instrumenta. Acta sunt hec anno Dominj, jndiccione, die, mensis, hora diej et pontificatu quibus supra, presentibus ibidem venerandis viris dominis Birgero Hammar et magistro Michaele canonicis Strengenensibus, testibus ad premissa vocatis specialiter et rogatis. Et ego Andreas Petri, clericus Strengenensis dyocesis, publicus sacra imperiali auctoritate notarius, quia produccioni ostensionique ac leccioni instrumenti supradicti presens interfui vna cum testibus prenominatis eaque omnia et singula, vt premittitur, fieri vidi et audiui, jdeo hoc publicum instrumentum propria manv scriptum exinde confeci, signaque et nomine meis solitis signaui in fidem et testimonium firmius omnium premissorum.